******

**Flerkanals automatsikringsmoduler**

De nye flerkanals automatsikringsmoduler CBB fra Phoenix Contact fås med 4, 8 og 12 kanaler. På grund af muligheden for individuel bestykning med termomagnetiske eller elektroniske automatsikringer er modulerne meget alsidige. De er særligt egnede til anvendelse inden for maskinbygning og styrings- og procesteknik.

Takket være den centrale potentialfordeling kan op til 4 forbrugere beskyttes pr. kanal. Dette reducerer installationsarbejdet til et minimum, samtidig med at der spares plads sammenlignet med konventionelle installationer. Udover individuel belastningsbeskyttelse giver modulerne mulighed for at indsløjfe sikkerhedsrelaterede relækontakter. Dermed integreres de pågældende strømkredse i sikkerhedskonceptet med minimal fortrådning. Samtidig beskyttes afbryderkontakterne i strømstierne i henhold til forskrifterne. Takket være den høje strømbelastningsevne kan strømforsyningen ske med op til 60 A.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.